**Kúpna zmluva**

***uzatvorená medzi zmluvnými stranami v zmysle § 409 a nasl. zákona č. 513/1991 Zb. Obchodný zákonník v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na dodanie prístrojov magentickej rezonancie vrátane poskytnutia záručného servisu (ďalej len „Kúpna zmluva“)***

**Článok I.**

**Zmluvné strany**

1. Objednávateľ: ............................................................

Sídlo: ...............................................................

Zastúpený: ...............................................................

Bankové spojenie: ..............................................................

IBAN: ..............................................................

IČO: ...............................................................

IČ DPH: ...............................................................

E-mail: ..............................................................

(ďalej len "objednávateľ" alebo „kupujúci“)

a

1. Dodávateľ: ...............................................................

Sídlo: ...............................................................

Zastúpený: ...............................................................

Bankové spojenie: ...............................................................

IBAN: ...............................................................

IČO: ................................................................

DIČ: ................................................................

IČ DPH: ................................................................

Zapísaný v Obchodnom registri ...............................................

(ďalej aj ako "dodávateľ" alebo „predávajúci“)

(dodávateľ a objednávateľ ďalej aj ako „zmluvné strany“)

**Článok II.**

**Predmet plnenia kúpnej zmluvy**

1. Táto kúpna zmluva sa uzatvára ako výsledok verejného obstarávania v zmysle § 66 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov
2. Predmetom tejto Kúpnej zmluvy je záväzok dodávateľa, ako predávajúceho, predať a dodať objednávateľovi ako kupujúcemu prístroj magentickej rezonancie (ďalej len „tovar“ alebo „MR“, alebo „MR prístroj“), ktorého presná špecifikácia je uvedená v Prílohe č. 1 tejto Kúpnej zmluvy a záväzok kupujúceho za dodaný tovar zaplatiť kúpnu cenu, a to všetko za podmienok stanovených v tejto Kúpnej zmluve.

Predmetom tejto Kúpnej zmluvy je aj záväzok dodávateľa poskytovať služby na ním dodaných MR počas záručnej doby. Bližšia špecifikácia služieb poskytovaných dodávateľom v rámci záručnej doby je uvedená v prílohe č. 2 tejto Kúpnej zmluvy. Dodávateľ sa zaväzuje, že po celú dobu platnosti tejto Kúpnej zmluvy a takisto aj po skončení jej platnosti až do uplynutia záručnej doby na ním dodaných MR zabezpečí pre kupujúceho poskytovanie aj ďalších servisných služieb, ktoré nie sú zahrnuté v službách poskytovaných v rámci záručnej doby (napr. opravy MR spôsobených neodbornou obsluhou), a to vždy odplatne na základe osobitnej objednávky doručenej od objednávateľa, alebo na základe osobitne uzatvorenej zmluvy. Podmienky poskytovania ďalších servisných činností nezahrnutých v službách poskytovaných v rámci záručnej doby budú dohodnuté v objednávke alebo osobitnej zmluve.

Súčasťou záväzku dodávateľa podľa tejto Kúpnej zmluvy sú aj ďalšie služby spojené s dodaním tovaru, t.j. zabezpečenie dopravy, vyloženie v mieste plnenia a kompletizácie tovaru, zaškolenie zdravotníckeho personálu objednávateľa s použitím MR najneskôr do piatich pracovných dní od doručenia výzvy objednávateľa na zaškolenie, s vydaním menného zoznamu o zaškolení. Súčasťou záväzku dodávateľa je zároveň poskytnutie písomných dokladov potrebných pre riadne a bezchybné použitie predmetu kúpy na stanovený účel, a to najmä, no nie len výlučne: technologický projekt pre MR prístroj, návod na použitie tovaru v slovenskom jazyku.

Pre odstránenie pochybností, súčasťou dodávky tovaru podľa tejto Kúpnej zmluvy nie sú stavebné úpravy potrebné pre dodávku tovaru, ktoré je povinný zabezpečiť objednávateľ. Taktiež je objednávateľ povinný poskytnúť súčinnosť v zmysle technologického projektu dodávateľa pre riadne splnenie dodávky. Uvedené zahŕňa najmä:

1. Statický posudok transportnej trasy,
2. Statický posudok miesta inštalácie zariadenia,
3. Statický posudok ukotvenia stropných statívov,
4. Realizačný projekt stavby (Projekt radiačnej ochrany, elektro projekt, projekt vzduchotechniky, posúdenie statiky, sanita ...),
5. Príprava transportnej trasy,
6. Vybúranie transportných otvorov,
7. Statické podopretie transportnej trasy,
8. Prípravu transportnej plošiny, prípravu stavebného otvoru (v prípade potreby),
9. Demontáž a spätná montáž okien a dverí,
10. Ukotvenie platne stropného statívu v zmysle statického posudku o strop,
11. Zabezpečenie potrebných parametrov elektrickej siete pre MR zariadenie,
12. Realizácia/dodávka technologického rozvádzača MR.

**Článok III.**

**Základné podmienky platné pre dodávky MR**

3.1 Na základe ustanovení:

* 1. § 409 a nasl. Obchodného zákonníka dodávateľ uzatvára s objednávateľom kúpnu zmluvu na dodanie tovaru,
  2. Súčasťou predmetu plnenia tejto Kúpnej zmluvy uzatvorenej medzi dodávateľom ako predávajúcim a objednávateľom ako kupujúcim bude aj poskytovanie služieb počas záručnej doby definovaných v prílohe č. 2 tejto Kúpnej zmluvy, pričom právny vzťah založený kúpnou zmluvou sa bude riadiť podmienkami dohodnutými v tejto Kúpnej zmluve, najmä nižšie uvedenými článkami s nasledovným znením:

1. a) Predmet zmluvy na dodanie tovaru:
2. Pri dodaní tovaru sa na objednávateľa primerane aplikujú ustanovenia kúpnej zmluvy o kupujúcom a na dodávateľa ako predávajúceho ustanovenia kúpnej zmluvy o predávajúcom
3. Dodávateľ sa zaväzuje dodať objednávateľovi tovar a poskytnúť služby podľa podmienok dohodnutých v Kúpnej zmluve a previesť na neho vlastnícke právo k tomuto tovaru a objednávateľ sa zaväzuje spôsobom dohodnutým v tejto Kúpnej zmluve spolupôsobiť, dohodnutý tovar prevziať a zaplatiť dodávateľovi cenu v dohodnutej výške,
4. Dodávateľ sa zaväzuje, že objednávateľovi dodá tovar a poskytne služby :

* v dohodnutom množstve a v súlade so špecifikáciou podľa prílohy č. 1 tejto Kúpnej zmluvy alebo pokiaľ to vyplýva z osobitných predpisov (napr. technických noriem) alebo v akosti uvádzanej výrobcom, inak v obvyklej akosti,
* s vyznačenými údajmi o výrobcovi a tovare, a to v súlade s príslušnými právnymi predpismi,
* v riadnom obale, pričom tovar bude riadne uspôsobený na prepravu, a tento bude následne u objednávateľa inštalovaný, kompletizovaný a uvedený do prevádzky,
* a vykoná zaškolenie zdravotníckeho personálu na dodaný tovar s použitím všetkých modalít MR v mieste plnenia s vystavením menného zoznamu o zaškolení najneskôr do piatich pracovných dní od doručenia výzvy objednávateľa na zaškolenie.

b) Predmet zmluvy na poskytnutie služieb:

(i) Pri poskytovaní služieb sa na objednávateľa primerane aplikujú ustanovenia zmluvy o dielo o objednávateľovi a na dodávateľa ako predávajúceho ustanovenia zmluvy o dielo o zhotoviteľovi diela.

(ii) Dodávateľ nesie zodpovednosť za to, že služby podľa tejto Kúpnej zmluvy budú poskytované v najvyššej dostupnej kvalite tak, aby vyhovovali potrebám objednávateľa. Služby budú poskytované s náležitou odbornou starostlivosťou a prostredníctvom osôb, ktoré majú potrebnú kvalifikáciu a skúsenosti nevyhnutné na plnenie svojich povinností v zmysle tejto Kúpnej zmluvy.

1. Doba dodania a miesto dodania
2. Zmluvné strany sa dohodli, že MR špecifikované v Prílohe č. 1 tejto Kúpnej zmluvy dodávateľ dodá objednávateľovi v termíne do ............ kalendárnych dní odo dňa účinnosti tejto Kúpnej zmluvy. Lehota na dodanie tovaru je pre dodávateľa záväzná a možno ju posunúť len z dôvodu, že miesto inštalácie nie je zo strany objednávateľa pripravené v zmysle čl. II bod 2.1 tejto Kúpnej zmluvy.

Doba poskytnutia služieb podľa tejto Kúpnej zmluvy je stanovená v prílohe č. 2 tejto Kúpnej zmluvy.

1. Dodávateľ upovedomí preukázateľným spôsobom objednávateľa o presnom dátume a čase dodania tovaru aspoň 5 pracovných dní vopred tak, aby objednávateľ mohol poskytnúť potrebnú súčinnosť.
2. Objednávateľ za účelom prevzatia zabezpečí v mieste dodania tovaru prístup pre osoby poverené dodávateľom na čas nevyhnutne potrebný na vyloženie, kompletizáciu a inštaláciu tovaru.
3. Miestom dodania tovaru na účely tejto Kúpnej zmluvy je .............................
4. Povinnosť dodávateľa dodať objednávateľovi tovar je splnená tým, že dodávateľ tovar riadne a včas dodá na miesto dodania, zabezpečí inštaláciu tovaru na mieste dodania, odskúša a uvedie tovar do prevádzky, predloží príslušnú servisnú dokumentáciu, technickú a sprievodnú dokumentáciu a to: návodu na obsluhu v slovenskom jazyku, záručný list, vypracuje a predloží preberací protokol, inštalačný protokol a zaškolí zdravotnícky personál objednávateľa s použitím všetkých modalít MR v mieste dodania, pričom po zaškolení vystaví menný zoznam zaškoleného personálu objednávateľa a objednávateľovi umožní s tovarom nakladať (t. j. tovar prevziať) v dohodnutom mieste dodania. Povinnosť dodávateľa poskytnúť služby (vykonať dielo), je splnená tým, že umožní objednávateľovi nakladať s predmetom diela riadne vykonaným v dohodnutom mieste dodania.
5. Objednávateľ sa zaväzuje prevziať tovar alebo prijať služby (dielo) v dohodnutom mieste dodania podľa ďalej uvedeného článku III. tohto bodu.
6. V prípade prekážok spočívajúcich vo vyššej moci, tak ako je táto definovaná v článku VI. tejto Kúpnej zmluvy, ktoré dodávateľovi bránia v splnení jeho povinnosti dodať tovar alebo poskytnúť služby objednávateľovi v dojednanej dobe, predlžuje sa lehota na dodanie tovaru alebo poskytnutia služby o dobu trvania týchto prekážok. Dodávateľ sa zaväzuje, že vznik a predpokladanú dobu trvania prekážok podľa prvej vety písomne oznámi bez zbytočného odkladu objednávateľovi.
7. Dopravu tovaru na miesto dodania zabezpečuje dodávateľ na vlastné náklady tak, aby bola zabezpečená dostatočná ochrana pred jeho poškodením alebo znehodnotením.
8. Prevzatie tovaru a prijatie služieb (resp. diela na základe nich zhotoveného)
9. Pri prevzatí tovaru alebo prijatí služieb (diela) na zmluvne dojednanom mieste dodania je objednávateľ povinný dodaný tovar alebo dielo prezrieť a poskytnuté služby preveriť.
10. Prevzatie dodaného tovaru alebo služieb (diela) je objednávateľ povinný dodávateľovi písomne potvrdiť na dodacom liste. Jedna kópia dodacieho listu ostáva objednávateľovi. V prípade uplatnenia oprávnenej výhrady objednávateľa pri dodaní tovaru alebo poskytnutí služby (diela) ostáva tovar alebo dielo vo vlastníctve dodávateľa až do doby, kým dodávateľ neodstráni prekážku, ktorá bráni objednávateľovi riadne tovar alebo služby (dielo) prevziať.
11. Nebezpečenstvo škody na tovare alebo diele prechádza na objednávateľa vždy v čase, keď prevezme tovar alebo dielo v zmysle a spôsobom uvedeným v predchádzajúcom odseku, alebo ak tak neurobí včas, potom v čase, keď mu dodávateľ umožní nakladať s tovarom alebo dielom a objednávateľ poruší zmluvu tým, že tovar alebo dielo bez uvedenia dôvodu neprevezme.
12. Vlastnícke právo k tovaru nadobúda objednávateľ prevzatím tovaru. V prípade, ak v dôsledku poskytovania služieb podľa tejto Kúpnej zmluvy dôjde k vytvoreniu diela, vzniká objednávateľovi vlastnícke právo k takémuto dielu momentom prevzatia tohto diela.
13. Zodpovednosť za vady a záruka za akosť
14. Dodávateľ zodpovedá za to, že tovar je dodaný podľa podmienok tejto zmluvy, v súlade s prdloženou ponukou vo verejnom obstarávaní a podľa platných právnych predpisov.
15. Dodávateľ zodpovedá za vady, ktoré má dodaný tovar alebo za poskytnuté služby v okamihu, keď prechádza nebezpečenstvo škody na tovare alebo na diele vzniknutom poskytnutím služieb na objednávateľa a za vady tovaru alebo za vady diela, ktoré sa vyskytnú po prevzatí dohodnutého tovaru alebo diela v záručnej dobe.
16. Dodávateľ preberá záväzok zo záruky tovaru alebo diela vzniknutého poskytnutím služieb, pričom dĺžka záručnej doby je stanovená na 60 mesiacov; záručná doba začne plynúť odo dňa dodania tovaru objednávateľovi alebo prevzatia diela objednávateľom uvedeného v dodacom liste.
17. Práva zo zodpovednosti za vady, ktoré sa vyskytnú v záručnej dobe musí objednávateľ uplatniť u dodávateľa bezodkladne v záručnej dobe, inak zaniknú.
18. Objednávateľ je povinný vady tovaru alebo vady diela bez zbytočného odkladu po ich zistení oznámiť dodávateľovi písomne na jeho klientske pracovisko uvedené v prílohe č. 4 tejto Kúpnej zmluvy. V oznámení o vadách predmetu dodania musí objednávateľ každú jednotlivú vadu špecifikovať (opísať a uviesť, ako sa prejavuje).
19. Dodávateľ sa zaväzuje, že vybaví oprávnenú reklamáciu objednávateľa (odstráni vadu reklamovanú v záručnej dobe riadne a dohodnutým spôsobom) bez zbytočného odkladu opravou alebo vymení vadné zariadenia za iné so zhodnými alebo objektívne lepšími technickými a užívateľskými vlastnosťami, najneskôr však do termínu odstránenia vady (doba opravy) uvedeného v prílohe č. 2 tejto Kúpnej zmluvy, pri dodržaní termínu nástupu na servisný zásah (reakčná doba) uvedeného v prílohe č. 2 tejto Kúpnej zmluvy, inak je objednávateľ oprávnený účtovať dodávateľovi zmluvnú pokutu uvedenú v prílohe č. 2 tejto Kúpnej zmluvy.

V. Licencia

* 1. V prípade ak je predmetom tejto Kúpnej zmluvy dodanie softvéru alebo pri poskytovaní služieb podľa tejto Kúpnej zmluvy dôjde k vytvoreniu diela, ktoré môže byť predmetom práv duševného vlastníctva platí, že dodávateľ dňom podpisu dodacieho listu objednávateľovi udeľuje nevýhradnú licenciu na jeho použitie, v neobmedzenom rozsahu, na celú dobu trvania majetkových práv autora a  na účel, na ktorý bol softvér alebo dielo vytvorené. Dodávateľ súhlasí, aby objednávateľ udelil sublicenciu tretím osobám na použitie softvéru alebo diela rovnakým spôsobom, v rovnakom rozsahu, na rovnaký čas a za rovnakých podmienok, ako je licencia udelená na základe tejto Kúpnej zmluvy objednávateľovi. Licencia sa udeľuje odplatne, pričom odmena za jej poskytnutie ako aj odmena za udelenie súhlasu na udelenie sublicencie je už zahrnutá v cene dohodnutej v článku IV. tejto Kúpnej zmluvy. Udelená licencia a právo udeliť sublicenciu nebudú skončením platnosti tejto Kúpnej zmluvy dotknuté. Vyššie uvedené ustanovenie sa nevzťahuje na štandardný softvér tretích strán (OEM, krabicový, predinštalovaný na tovare). Pre štandardný softvér tretích strán platia licenčné podmienky výrobcu softvéru.

VI. Súčinnosť

1. Objednávateľ sa zaväzuje v rozsahu nevyhnutnom pre riadne a včasné splnenie predmetu tejto Kúpnej zmluvy poskytnúť dodávateľovi na jeho žiadosť nevyhnutnú súčinnosť v čase a spôsobom požadovaným dodávateľom. O dobu omeškania objednávateľa s poskytnutím nevyhnutnej súčinnosti sa predlžuje čas pre splnenie predmetu plnenia, resp. čas dodania tovaru alebo poskytnutia služby.

**Článok IV.**

**Cena a platobné podmienky**

* 1. Objednávateľ neposkytne dodávateľovi preddavok ani zálohu na predmet plnenia podľa tejto Kúpnej zmluvy.
  2. Kúpna cena MR prístroja, ktorý je predmetom tejto Kúpnej zmluvy je stanovené dohodou zmluvných strán v zmysle zákona NR SR č. 18/1996 Z.z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov, a aktuálnym Cenovým opatrením MZ SR, ktorým sa stanovuje rozsah regulácie cien v oblasti zdravotníctva, v prípade ak je to relevantné. Presná výška kúpnej ceny je špecifikovaná v prílohe č. 1 tejto Kúpnej zmluvy. Takto stanovená kúpna ceny MR prístroja uvedeného v prílohe č. 1 tejto Kúpnej zmluvy je cenou pevne stanovenou a záväznou počas platnosti tejto Kúpnej zmluvy.
  3. V kúpnej cene MR prístroja uvedenej v prílohe č 1 tejto Kúpnej zmluvy sú už zahrnuté najmä všetky colné a daňové poplatky, komplexné zabezpečenie služieb počas záručnej doby v zmysle prílohy č. 2 tejto Kúpnej zmluvy, vrátane dopravy do miesta dodania podľa tejto Kúpnej zmluvy a vrátane súvisiacej inštalácie, kompletizácie a uvedenia tovaru do prevádzky, vrátane zaškolenia obsluhy a odvozu a likvidácie odpadu, ktorý v súvislosti s dodávkou a inštaláciou MR prístroja vznikne. Ďalej je v kúpnej cene zahrnuté vyhotovenie a poskytnutie užívateľskej dokumentácie, technologického projektu MR prístroja a poskytnutie softvérových ovládačov k tovaru (hardvéru) a licencie k nim. Ak nie je stanovené inak, v dohodnutej kúpnej cene a v cene za poskytnutie služieb nie je zahrnutá právnym predpisom stanovená daň z pridanej hodnoty - t.j. k fakturovaným cenám za dodaný MR prístroj bude uplatnená DPH v zmysle platných právnych predpisov Slovenskej republiky v čase uskutočnenia plnenia.
  4. Objednávateľ zaplatí kúpnu cenu za dodaný tovar, v ktorej je už zahrnutá aj cena za služby poskytované počas záručnej doby podľa prílohy č. 2 tejto Kúpnej zmluvy na základe faktúry vystavenej dodávateľom. Dodávateľovi vzniká nárok na zaplatenie kúpnej ceny riadnym dodaním tovaru kupujúcemu do dohodnutého miesta dodania v dohodnutom množstve a kvalite, potvrdením dodacieho listu objednávateľom a doručením faktúry za predmetné plnenie objednávateľovi. Dodávateľ je oprávnený vystaviť faktúru na zaplatenie kúpnej ceny až po dodaní tovaru a podpísaní dodacieho listu preukazujúceho komplexnú dodávku, inštaláciu, uvedenie do prevádzky tovaru bez akýchkoľvek nedorobkov alebo vád a zaškolenie zdravotníckeho personálu objednávateľa s obsluhou tovaru, vykonanou najneskôr v lehote piatich pracovných dní od doručenia výzvy objednávateľa na zaškolenie.
  5. Faktúra musí mať náležitosti daňového dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov a musí obsahovať číslo tejto Kúpnej zmluvy.
  6. Splatnosť faktúry vystavenej na základe tejto Kúpnej zmluvy je 60 kalendárnych dní odo dňa doručenia formálne a vecne správnej faktúry objednávateľovi. Objednávateľ vykoná úhradu faktúry bezhotovostným prevodom na účet dodávateľa ako predávajúceho. Za deň splnenia záväzku objednávateľa sa považuje deň pripísania kúpnej ceny na účet dodávateľa ako predávajúceho.
  7. Dodávateľ je povinný k faktúre priložiť kópiu dodacieho listu ako jej povinnú prílohu, okrem prípadov, kedy je faktúra doručená zároveň s dodacím listom.
  8. V prípade, ak faktúra nebude obsahovať náležitosti alebo prílohy podľa bodov 4.5, 4.6 a 4.7 tohto článku, alebo ak bude faktúra vykazovať iné vecné alebo formálne nedostatky, je objednávateľ oprávnený vrátiť ju dodávateľovi na opravu alebo doplnenie. V takom prípade nová lehota splatnosti začne plynúť dňom doručenia opravenej alebo doplnenej faktúry objednávateľovi.

**Článok V.**

**Zmluvné sankcie a ďalšie dojednania**

1. V prípade omeškania dodávateľa s termínmi dodania tovaru uvedenými alebo dohodnutými v zmysle tejto Kúpnej zmluvy, je objednávateľ oprávnený účtovať dodávateľovi zmluvnú pokutu vo výške 0,1 % z kúpnej ceny MR prístroja bez DPH, s ktorým je dodávateľ v omeškaní, a to za každý deň omeškania, maximálne však do výšky 100 % z kúpnej ceny príslušného tovaru bez DPH uvedenej v prílohe č. 1 tejto Kúpnej zmluve.

1. V prípade omeškania dodávateľa s termínmi plnenia služieb počas záručnej doby podľa prílohy č. 2 tejto Kúpnej zmluvy, je objednávateľ oprávnený účtovať dodávateľovi ako predávajúcemu zmluvnú pokutu vo výške a za podmienok podľa prílohy č. 2 tejto Kúpnej zmluvy, maximálne však do výšky 100% z kúpnej ceny tovaru bez DPH uvedenej v prílohe č. 1 tejto Kúpnej zmluve.
2. V prípade ak dodávateľ nedodrží parameter minimálnej dostupnosti prevádzky MR prístroja uvedený v prílohe č. 2 tejto Kúpnej zmluvy, vzniká objednávateľovi nárok na náhradu škody a ušlého príjmu, ktoré budú vypočítané spôsobom uvedeným v prílohe č. 2 tejto Kúpnej zmluvy, s čím obidve zmluvné strany výslovne súhlasia, pričom takto vypočítaná výška náhrady škody a ušlého príjmu je jediným nárokom, ktorý objednávateľovi vznikne v súvislosti s nedodržaním parametra minimálnej dostupnosti prevádzky MR prístroja s výnimkou nároku objednávateľa na odstúpenie od tejto Kúpnej zmluvy.
3. Zaplatenie zmluvnej pokuty nezbavuje dodávateľa povinnosti dodať príslušné omeškané plnenie v zmysle tejto Kúpnej zmluvy.
4. V prípade omeškania s plnením peňažného záväzku podľa tejto Kúpnej zmluvy je veriteľ oprávnený fakturovať dlžníkovi úrok z omeškania v zmysle platných právnych predpisov.
5. Rozhodnutie požadovať zaplatenie zmluvnej pokuty alebo úroku z omeškania oznámi oprávnená zmluvná strana doručením penalizačnej faktúry druhej zmluvnej strane. Splatnosť penalizačnej faktúry je 15 dní odo dňa jej doručenia druhej zmluvnej strane.
6. Uplatnením zmluvnej pokuty nie je dotknutý nárok ani jednej strany na náhradu škody spôsobenej porušením zmluvných povinností. Oprávnená zmluvná strana má nárok na náhradu škody v rozsahu presahujúcom zmluvnú pokutu.
7. Zmluvné strany sa zaväzujú, že si budú poskytovať potrebnú súčinnosť pri plnení záväzkov vyplývajúcich z tejto Kúpnej zmluvy a navzájom si budú oznamovať všetky okolnosti a informácie, ktoré majú alebo môžu mať vplyv na plnenie predmetu tejto zmluvy.
8. Dodávateľ sa zaväzuje, že bude s objednávateľom po uzatvorení tejto Kúpnej zmluvy bez zbytočného odkladu rokovať o všetkých otázkach, ktoré by mohli negatívne ovplyvniť proces dodania dohodnutého tovaru alebo proces poskytovania služieb podľa tejto Kúpnej zmluvy a že mu bude oznamovať všetky okolností, ktoré by mohli ohroziť dohodnutý termín pre dodanie tovaru v zmysle tejto Kúpnej zmluvy.
9. Dodávateľ vyhlasuje, že je partnerom verejného sektora v zmysle ustanovenia § 2 zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „ZoRPVS“), a je súčasne zapísaný v registri partnerov verejného sektora (ďalej len „register“), ktorého správcom a prevádzkovateľom je Ministerstvo spravodlivosti Slovenskej republiky. Dodávateľ tiež vyhlasuje, že v prípade, ak bude plniť predmet plnenia tejto Kúpnej zmluvy prostredníctvom subdodávateľov, ktorí majú povinnosť zapisovať sa do registra v zmysle ZoRPVS, že títo budú v čase uzavretia tejto Kúpnej zmluvy alebo v čase použitia takéhoto subdodávateľa v registri zapísaní. V prípade, ak počas platnosti tejto Kúpnej zmluvy dôjde k právoplatnému výmazu subdodávateľa z registra, je dodávateľ povinný okamžite ukončiť plnenie tejto Kúpnej zmluvy prostredníctvom takéhoto subdodávateľa.
10. Dodávateľ je oprávnený plniť predmet plnenia tejto Kúpnej zmluvy prostredníctvom subdodávateľov, tým však nie je dotknutá zodpovednosť dodávateľa za plnenie predmetu tejto Kúpnej zmluvy. Údaje o všetkých známych subdodávateľoch v čase uzatvorenie tejto Kúpnej zmluvy uvádza dodávateľ v Prílohe č. 5 ku Kúpnej zmluve. Zároveň sa dodávateľ s objednávateľom dohodli, že dodávateľ vždy do 15 dní po skončení každého štvrťroka platnosti tejto Kúpnej zmluvy zaktualizuje a zašle objednávateľovi zoznam svojich subdodávateľov uvedený v Prílohe č. 5 tejto Kúpnej zmluvy, pričom túto aktualizáciu vykoná ku dňu vyhotovenia tohto zoznamu a v štruktúre uvedenej v Prílohe č. 5 k Kúpnej zmluve. Ak dodávateľ v uvedenom termíne aktualizáciu nezašle objednávateľovi, má sa za to, že zoznam subdodávateľov sa oproti poslednej verzii zoznamu nijako nezmenil. Zmluvné strany sa súčasne dohodli, že v prípade ak u dodávateľa dôjde k zmene subdodávateľa počas plynutia štvrťroka platnosti tejto Kúpnej zmluvy, je dodávateľ oprávnený nového subdodávateľa oznámiť objednávateľovi aj mimo aktualizácie v zmysle tohto odseku a uvedené je považované za riadne oznámenie nového subdodávateľa.

**Článok VI.**

**Zodpovednosť za škodu**

6.1 Každá zmluvná strana zodpovedá za priamu škodu spôsobenú druhej zmluvnej strane v súvislosti s plnením tejto Kúpnej zmluvy, ak táto zmluva nestanovuje inak.

6.2 Vzniknutá škoda bude poškodenej zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie veci do pôvodného stavu nie je možné.

6.3 Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať celkom alebo čiastočne z okolností vylučujúcich zodpovednosť; uvedené sa vzťahuje aj na zmluvné pokuty, ktoré v prípade okolností vylučujúcich zodpovednosť nebudú žiadnou zo zmluvných strán uplatňované.

6.4 Na účely tejto Kúpnej zmluvy sa za okolnosti vylučujúce zodpovednosť považujú okolnosti, ktoré nie sú závislé od vôle zmluvných strán a ani ich nemôžu zmluvné strany ovplyvniť ako napr. štrajk, epidémia, požiar, prírodná katastrofa, mobilizácia, vojna, povstanie, zabavenie resp. embargo produktov objektívne potrebných pre poskytovanie predmetu plnenia, nezavinená regulácia odberu elektrickej energie. Za vyššiu moc sú považované okolnosti vylučujúce zodpovednosť v zmysle ustanovenia § 374 Obchodného zákonníka.

6.5 Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené. Ustanovenie bodu 6.3 sa uplatní za predpokladu, že druhá zmluvná strana bola písomne podľa bodu 6.6 oboznámená o týchto okolnostiach a predpokladanej dobe ich trvania postihnutou zmluvnou stranou, ako náhle sa o ich výskyte dozvedela.

6.6 V prípade, ak nastanú prekážky vyššej moci, je zmluvná strana, ktorej sa prekážka týka, povinná bezodkladne informovať druhú zmluvnú stranu o povahe, začiatku a konci udalosti vyššej moci, ktorá jej bráni v plnení povinností podľa tejto Kúpnej zmluvy.

6.7 Ak sa plnenie tejto Kúpnej zmluvy stane nemožným z dôvodu vyššej moci na dobu dlhšiu ako 45 dní, zmluvná strana, ktorá sa bude chcieť odvolať na vyššiu moc, písomne požiada druhú zmluvnú stranu o úpravu Kúpnej zmluvy vo vzťahu k predmetu, cene a času plnenia. Ak nedôjde k dohode, má ktorákoľvek zmluvná strana právo odstúpiť od tejto Kúpnej zmluvy. Účinky odstúpenia nastanú dňom doručenia písomného oznámenia o odstúpení druhej zmluvnej strane.

6.8 Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto omeškanie alebo neplnenie bude spôsobené v dôsledku neposkytnutia alebo oneskoreného poskytnutia súčinnosti druhej zmluvnej strany.

**Článok VII.**

**Doba platnosti kúpnej zmluvy**

7.1 Táto Kúpna zmluva sa uzatvára na dobu určitú, a to do doby splnenie jej predmetu, t..j. do doby dodania tovaru a uplynutia záručnej doby na tovar.

7.2 Táto Kúpna zmluva nadobúda platnosť dňom podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv Úradu vlády Slovenskej republiky (ďalej len „register“). Povinnosť zverejniť túto zmluvu v registri má objednávateľ, ktorý sa tak zaväzuje vykonať bezodkladne po nadobudnutí platnosti tejto Kúpnej zmluvy, pričom o zverejnení tejto Kúpnej zmluvy v registri zašle objednávateľ dodávateľovi písomné potvrdenie a to do troch dní odo dňa zverejnenie tejto Kúpnej zmluvy v registri.

7.3 Zmluvné strany sú uzrozumené s tým, že táto Kúpna zmluva sa považuje za povinne zverejňovanú zmluvu v zmysle § 5a zákona č. 211/2000 Z.z. o slobodnom prístupe k informáciám v znení neskorších predpisov. Zároveň zmluvné strany súhlasia s tým, že objednávateľ, zverejní celý obsah tejto Kúpnej zmluvy v registri a to v rozsahu a štruktúre, ktorá je daná nariadením vlády SR č. 498/2011 Z.z. ktorým sa ustanovujú podrobnosti o zverejňovaní zmlúv v Centrálnom registri zmlúv a náležitosti informácie o uzatvorení zmluvy.

7.4 Zmluvné strany sa dohodli, že dodávateľ nie je oprávnený postúpiť akékoľvek svoje pohľadávky voči objednávateľovi podľa § 524 Občianskeho zákonníka plynúce z tejto Kúpnej zmluvy alebo súvisiace s touto Kúpnou zmluvou na tretí subjekt bez predchádzajúceho písomného súhlasu objednávateľa. Právny úkon na základe ktorého dodávateľ postúpi svoje pohľadávky bez predchádzajúceho súhlasu Objednávateľa na tretiu osobu je podľa ustanovenia § 39 Občianskeho zákonníka neplatný. Akýkoľvek súhlas objednávateľa s postúpením pohľadávok je platný iba v prípade, ak naň bol udelený predchádzajúci písomný súhlas Ministerstva zdravotníctva Slovenskej republiky.

7.5 Ukončením platnosti tejto Kúpnej zmluvy z dôvodu uplynutia doby jej platnosti, nie sú dotknuté nároky na úhradu spôsobenej škody, nároky na zmluvné, resp. zákonné sankcie a úroky, ktoré boli uplatenené počas jej platnosti alebo ktoré sa týkajú porušenia povinnosti zmluvnej strany ku ktorej došlo počas platnosti tejto Kúpnej zmluvy.

**Článok VIII.**

**Ukončenie kúpnej zmluvy a úhrada súvisiacich nákladov**

8.1 Od tejto kúpnej zmluvy možno písomne odstúpiť iba v prípadoch uvedených v zákone alebo v tomto článku Kúpnej zmluvy a podľa podmienok uvedených v tomto článku Kúpnej zmluvy.

8.2 Túto Kúpnu zmluvu možno pred uplynutím jej doby platnosti ukončiť aj :

1. písomnou dohodou zmluvných strán,
2. odstúpením od tejto Kúpnej zmluvy v prípade podstatného porušenia ustanovení tejto Kúpnej zmluvy ktoroukoľvek zmluvnou stranou,

8.3 Za podstatné porušenie Kúpnej zmluvy zo strany dodávateľa s právom na odstúpenie od Kúpnej zmluvy objednávateľom sa považuje:

1. omeškanie dodávateľa s dodaním a inštaláciou MR prístroja podľa tejto Kúpnej zmluvy o viac ako 15 kalendárnych dní, pričom toto omeškania nespôsobil ani len čiastočne objednávateľ neposkytnutím nevyhnutnej súčinnosti,
2. preukázateľné a zavinené dodanie tovaru v rozpore s podmienkami dohodnutými v tejto Kúpnej zmluve a jej prílohách,
3. neposkytnutie služieb za podmienok dohodnutých v tejto Kúpnej zmluve alebo poskytnutie služieb v rozpore so zmluvne dohodnutými podmienkami v tejto Kúpnej zmluve, a nezjednanie nápravy ani v dodatočne poskytnutej lehote nie kratšej ako 10 kalendárnych dní odo dňa doručenia písomnej výzvy od objednávateľa, okrem porušenia podľa nasledujúceho písm. d),
4. opakované neplnenie termínov poskytnutia služieb podľa prílohy č. 2 tejto Kúpnej zmluvy, pričom za opakované neplnenie termínu sa rozumie dva a viac nesplnenia akýchkoľvek termínov zo strany dodávateľa v zmysle prílohy č. 2 tejto Kúpnej zmluvy v priebehu predchádzajúcich 6 mesiacov platnosti tejto Kúpnej zmluvy,
5. prípad, kedy dodávateľ oznámi objednávateľovi, že nie je z objektívnych alebo subjektívnych dôvodov schopný plniť dodávky predmetu plnenia podľa tejto Kúpnej zmluvy,
6. ak dôjde k výmazu dodávateľa, ako partnera verejného sektora, z registra počas platnosti tejto Kúpnej zmluvy. Objednávateľ má právo odstúpiť od Kúpnej zmluvy dňom právoplatnosti o výmaze podľa § 12 a pokute z dôvodov podľa § 13 ods. 2 ZoRPVS,
7. ak je dodávateľ, ako partner verejného sektora, viac ako 30 dní v omeškaní so splnením povinnosti podľa § 10 ods. 2 tretej vety ZoRPVS,
8. ak počas platnosti tejto Kúpnej zmluvy použije dodávateľ subdodávateľa nezapísaného v registri, hoci takýto subdodávateľ mal byť v zmysle ZoRPVS zapísaný v registri, prípadne ak bol subdodávateľ počas plnenia predmetu tejto Kúpnej zmluvy vymazaný z registra a dodávateľ ho naďalej používal na plnenie predmetu tejto Kúpnej zmluvy ako svojho subdodávateľa,
9. pri dosiahnutí parametra dostupnosti prevádzky tovaru pod 85 % v zmysle prílohy č. 2 tejto Kúpnej zmluvy,
10. ak dodávateľ ako právnická osoba bol právoplatne odsúdený za trestný čin spáchaný v súvislosti s verejným obstarávaním  alebo so žiadosťou o pomoc a podporu poskytovanú z fondov Európskej únie podľa osobitného predpisu alebo o iné plnenie z fondov Európskej únie, s ich poskytovaním alebo využívaním.

8.4 Za podstatné porušenie Kúpnej zmluvy zo strany objednávateľa s právom na odstúpenie od Kúpnej zmluvy dodávateľom sa považuje:

1. omeškanie objednávateľa so zaplatením kúpnej ceny oprávnene fakturovanej dodávateľom podľa tejto Kúpnej zmluvy o viac ako 20 dní, a nezjednanie nápravy ani na základe dodatočne poskytnutej lehoty nie kratšej ako 10 kalendárnych dní odo dňa doručenia písomnej výzvy na zaplatenie,
2. neposkytnutie nevyhnutnej súčinnosti zo strany objednávateľa bez ktorej nie je možné pokračovať v dodávke tovaru alebo poskytovaní služieb podľa tejto Kúpnej zmluvy a nezjednanie nápravy ani na základe dodatočne poskytnutej lehoty nie kratšej ako 15 pracovných dní odo dňa doručenia písomnej výzvy na zjednanie nápravy.

8.5 Právne účinky odstúpenia od tejto Kúpnej zmluvy nastávajú dňom doručenia písomného oznámenia o odstúpení druhej zmluvnej strane.

8.6 Odstúpenie od tejto Kúpnej zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.

8.8 Povinnosť doručiť odstúpenie od tejto Kúpnej zmluvy podľa tohto článku sa považuje v konkrétnom prípade za splnenú dňom prevzatia odstúpenia od tejto Kúpnej zmluvy druhou zmluvnou stranou alebo odmietnutím prevzatia odstúpenia od Kúpnej zmluvy druhou zmluvnou stranou. Ak sa v prípade doručovania prostredníctvom poštového podniku vráti poštová zásielka s odstúpením od tejto Kúpnej zmluvy ako nedoručená alebo nedoručiteľná, považuje sa za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky). Zmluvné strany sa dohodli, že pre doručovanie objednávateľovi je rozhodná adresa, ktorá je ako jeho sídlo uvedená v záhlaví tejto Kúpnej zmluvy a  pre doručovanie dodávateľovi adresa zapísaná ako jeho sídlo v obchodnom registri, a ak nemá svoje sídlo, adresa zapísaná ako jeho miesto podnikania v živnostenskom registri.

8.9 Ustanoveniami bodu 8.8 tohto článku Kúpnej zmluvy o doručovaní sa bude spravovať aj doručovanie ostatných písomností medzi stranami (napr. faktúry, upomienky, výzvy a pod.), ak to nie je v rozpore s kogentnými ustanoveniami všeobecne - záväzných predpisov alebo ustanoveniami tejto Kúpnej zmluvy.

8.10 Pri odstúpení od tejto Kúpnej zmluvy predtým ako objednávateľ zaplatí dodávateľovi kúpnu cenu, budú zmluvné strany povinné vrátiť plnenia poskytnuté im pred odstúpením od zmluvy druhou zmluvnou stranou a budú oprávnené žiadať vrátenie plnení poskytnutých pred odstúpením od tejto Kúpnej zmluvy druhej zmluvnej strane ak k takémuto plneniu došlo, pričom náklady na vrátenie takto poskytnutého plnenia znáša tá strana, ktorá porušila túto Kúpnu zmluvu a toto porušenie viedlo k odstúpeniu od tejto Kúpnej zmluvy.

8.11 Pri odstúpení od tejto Kúpnej zmluvy potom, ako objednávateľ zaplatil dodávateľovi celú kúpnu cenu, nebudú zmluvné strany povinné vrátiť si plnenia poskytnuté im pred odstúpením od tejto Kúpnej zmluvy druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto Kúpnej zmluvy druhej zmluvnej strany s výnimkou vrátenia časti kúpnej ceny, ktorá predstavuje cenu za služby v rámci záručného servisu podľa prílohy č. 2 tejto Kúpnej zmluvy, za obdobie odo dňa nasledujúceho po dni doručenia odstúpenia od tejto Kúpnej zmluvy do dňa uplynutia záručnej doby. Pre účely výpočtu vrátenia časti kúpnej ceny za služby záručného servisu podľa prechádzajúcej vety sa zmluvné strany dohodli, že ročná cena služieb záručného servisu podľa prílohy č. 2 tejto Kúpnej zmluvy je stanovená vo výške 10 % z kúpnej ceny tovaru bez DPH uvedenej v prílohe č. 1 tejto Kúpnej zmluve.

8.12 Ukončením platnosti tejto Kúpnej zmluvy formou odstúpenia od Kúpnej zmluvy zanikajú všetky práva a povinnosti zmluvných strán v nich zakotvené, okrem nárokov na úhradu spôsobenej škody, nárokov na zmluvné, resp. zákonné sankcie a úroky, ako aj nárok objednávateľa na bezplatné odstránenie zistených vád dodania, resp. záručných vád na tovare v prípadoch, kedy si objednávateľ po odstúpení od tejto Kúpnej zmluvy ponecháva už dodaný tovar.

**Článok IX.**

**Spoločné a záverečné ustanovenia**

9.1 Zmluvné strany pre účely tejto Kúpnej zmluvy určujú kontaktné osoby zodpovedné za vecnú a odbornú komunikáciu v súvislosti s touto Kúpnou zmluvou takto:

1. za objednávateľa: .....
2. za dodávateľa: ......

9.2 Ak táto Kúpna zmluva neustanovuje inak, akékoľvek zmeny a doplnenia tejto Kúpnej zmluvy môžu byť vykonané písomným dodatkom k tejto Kúpnej zmluve po vzájomnej dohode a podpísané oprávnenými osobami zmluvných strán za predpokladu, že uzatvorenie dodatku nie je v rozpore so všeobecne záväznými právnymi predpismi najmä zákonom o verejnom obstarávaní v platnom znení. Uvedené sa netýka:

1. zmeny kontaktných osôb uvedených v bode 9.1 tohto článku Kúpnej zmluvy, ktoré môže príslušná zmluvná strana zmeniť svojim jednostranným rozhodnutím doručeným v písomnej forme druhej zmluvnej strane,
2. zmeny prílohy č. 5, ktorú môže meniť dodávateľ postupom podľa článku V, bodu 5.11 tejto Kúpnej zmluvy.

9.3 Zmluvné strany sa v súlade s ust. § 262 ods. 1 Obchodného zákonníka dohodli, že záväzkový vzťah založený touto Kúpnou zmluvou sa spravuje Obchodným zákonníkom a právnym poriadkom Slovenskej republiky.

9.4 Ak niektoré ustanovenia tejto Kúpnej zmluvy stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto Kúpnej zmluvy.

9.5 Táto Kúpna zmluva sa vyhotovuje v štyroch rovnopisoch, z ktorých po podpísaní dodávateľ obdrží jedno vyhotovenie a objednávateľ tri vyhotovenia.

9.6 Ak zanikne jedna zo zmluvných strán, prechádzajú jej práva z tejto Kúpnej zmluvy na jej právneho nástupcu.

9.7 Zmluvné strany vyhlasujú, že si túto Kúpnu zmluvu prečítali, jej obsahu porozumeli a na znak toho, že obsah tejto dohody zodpovedá ich skutočnej a slobodnej vôli, ju podpísali.

9.8 Neoddeliteľnou súčasťou tejto Kúpnej zmluvy sú jej prílohy:

Príloha č.1: Technická špecifikácia a cena predmetu dodania

Príloha č.2: Záruky, spôsob vykonávania záručného servisu a zmluvné pokuty

Príloha č.3: Zoznam servisných stredísk dodávateľa pre potreby plnenia Kúpnej zmluvy

Príloha č.4: Klientske pracovisko dodávateľa - tzv. „Hotline", „Helpdesk", „Call centrum",...

Príloha č.5: Zoznam subdodávateľov

Za objednávateľa: Za dodávateľa:

V ......................................... dňa ............... V ......................................... dňa ...............

.......................................................... .........................................................

**Príloha č. 1 k Rámcovej dohode**

**Technická špecifikácia a cena predmetu dodania**

**Príloha č. 2: Záruka a služby poskytované počas záručnej doby**

Pre všetky MR prístroje, na ktoré sa vzťahuje táto Kúpna zmluva (ďalej len „predmet zmluvy“) platia nasledujúce podmienky:

1. Dodávateľ poskytuje na predmet zmluvy a všetky jeho súčasti komplexnú záruku v trvaní 60 mesiacov odo dňa, kedy je zariadenie uvedené do prevádzky. Túto skutočnosť, t.j. uvedenie zariadenia do prevádzky a začiatok plynutia záručnej doby potvrdí dodací list (Inštalačný protokol) podpísaný oboma zmluvnými stranami, t.j. dodávateľom a objednávateľom, resp. ich oprávnenými zástupcami. Komplexná záruka predstavuje súbor opatrení, ktoré bude v rámci kúpnej ceny za predmet zmluvy vykonávať dodávateľ po dobu trvania záručnej doby na predmete zmluvy za účelom bezporuchovej prevádzky predmetu zmluvy a za účelom udržania všetkých parametrov uvedených v technickej špecifikácií predmetu zmluvy. Opatreniami sa rozumie najmä, nie však výlučne:

* oprava vád a porúch predmetu zmluvy, t.j. uvedenie predmetu zmluvy do stavu plnej využiteľnosti vzhľadom k jeho technickým parametrom,
* dodávka a výmena všetkých potrebných náhradných dielov a súčiastok v prípade ich poruchy, ktoré sami o sebe majú kratšiu dobu životnosti, alebo kratšiu záručnú dobu, ako je záručná doba poskytovaná dodávateľom,
* vykonanie štandardných vylepšení predmetu zmluvy podľa rozhodnutia dodávateľa, vrátane vykonania aktualizácií, t.j. update softwarového vybavenia predmetu zmluvy,
* komplexný softvérový servis vrátene upgrade SW a SE komponentov,
* dodávky a zabudovanie náhradných dielov, ktoré sú potrebné k riadnej a bezporuchovej prevádzke predmetu zmluvy, vrátane demontáže, odvozu a likvidácie použitého a nepotrebného spotrebného materiálu, náplní a náhradných dielov,
* vykonanie validácií a kalibrácií zariadenia (resp. jeho relevantných častí),
* vykonanie pravidelných technických kontrol a prehliadok vo výrobcom predpísanom rozsahu a intervale podľa servisného manuálu, pričom poslednú takúto kontrolu je dodávateľ povinný vykonať mesiac pred uplynutím záručnej doby a bezplatne odstrániť všetky zistené vady a nedostatky s výnimkou vád uvedených v nasledujúcom bode 2 tejto prílohy č. 2,
* vykonanie ďalších servisných úkonov a činností v súlade s príslušnou právnou úpravou a aplikovateľnými normami,
* práce (servisné hodiny) a dojazdy servisných technikov dodávateľa do miesta inštalácie predmetu zmluvy v rámci zabezpečenia záručného servisu,
* vykonanie akýchkoľvek neplánovaných opráv a údržby, ktoré nevyplývajú zo servisného plánu výrobcu zariadenia, ak takáto oprava je nevyhnutná za účelom zabezpečenia prevádzky MR, vrátane generálnej opravy,
* technicko-organizačná pomoc a poradenstvo pri prevádzkovaní MR prostredníctvom klientského pracoviska dodávateľa v zmysle prílohy č. 4 tejto Kúpnej zmluvy a to v rozsahu najviac 10 hodín v jednom kalendárnom mesiaci. V prípade poradenstva sa jedná o pracovný čas 8:00-16:30 počas pracovných dní,
* vytvorenie a udržiavanie on-line prístupu riešenia problémov (vzdialený prístup).

Uvedená záručná doba sa automaticky predlžuje o dobu, po ktorú nemohol byť predmet zmluvy využívaný na účel, na ktorý je určený, a to z dôvodov, na ktoré sa vzťahuje záruka.

1. Záruka sa nevzťahuje na vady, ktoré spôsobí objednávateľ neodbornou manipuláciou resp. používaním v rozpore s návodom na obsluhu. Záruka sa tiež nevzťahuje na vady, ktoré vzniknú v dôsledku živelnej pohromy, vyššej moci alebo vandalizmu.
2. Dodávateľ je povinný počas trvania záručnej doby odstrániť vady v nasledujúcich lehotách od nástupu na opravu:
3. oprava vady, pri ktorej nie je potrebná dodávka náhradného dielu: **48 hodín**
4. oprava vady s dodávkou náhradného dielu: **72 hodín**
5. Servisný technik dodávateľa je povinný nastúpiť na odstránenie vady v mieste inštalácie predmetu zmluvy do 24 hodín od nahlásenia vady. V prípade, ak odstránenie vady nevyžaduje príchod servisného technika dodávateľa do miesta inštalácie, je dodávateľ oprávnený začať odstraňovať vadu formou vzdialeného prístupu v lehote najneskôr do 12 hodín od nahlásenia. Do lehoty podľa tohto bodu sa počítajú aj dni pracovného pokoja v zmysle § 94 ods. 1 zák. č. 311/2001 Z. z. Zákonník práce.
6. Objednávateľ je oprávnený vadu, ktorú zistí na MR počas záručnej doby, nahlásiť dodávateľovi prostredníctvom klientského pracoviska dodávateľa uvedeného v prílohe č. 4 tejto Kúpnej zmluvy. V prípade, ak komunikačným kanálom klientského pracoviska dodávateľa je emailová komunikácia, za moment nahlásenia vady sa považuje moment prijatia emailovej správy dodávateľom. V prípade, ak komunikačným kanálom klientského pracoviska dodávateľa je telefónna linka, za moment nahlásenia vady sa považuje moment spätného telefonického alebo emailového potvrdenia objednávateľovi a jeho evidencia, vrátane mena oznamovateľa, telefónneho čísla pre potvrdenie a stručného opisu vady.
7. V prípade použitia emailovej správy kvôli nedostupnosti telefónnej linky, ktorú tvrdí objednávateľ, je dodávateľ povinný preukázať, že telefónna linka bola dostupná, pokiaľ nebude súhlasiť s tvrdením objednávateľa o nedostupnosti tejto linky. Dodávateľ nenesie zodpovednosť za nedostupnosť telefónnej linky v prípade, ak dôjde k výpadku poskytovaných telekomunikačných služieb a dodávateľ túto skutočnosť preukáže objednávateľovi. Objednávateľ je oprávnený k telefonickému hláseniu podporne nahlásiť nefunkčnosť alebo vadu zariadenia tiež zaslaním emailovej správy na vyššie uvedenú emailovú adresu dodávateľa.
8. Dodávateľ je povinný nastúpiť na odstránenie vady a túto vadu odstrániť a uviesť predmet zmluvy do bežnej prevádzky v lehotách uvedených v bodoch 3.1, 3.2 a v bode 4. tejto Prílohy č. 2. V prípade nedodržania niektorej z uvedených lehôt, má kupujúci podľa článku V, bod 5.2 Kúpnej zmluvy právo požadovať od dodávateľa za každé jedno porušenie zmluvnú pokutu za nedodržanie lehôt spojených so zárukou v nasledujúcej výške:
9. nedodržanie lehoty príchodu servisného technika alebo nezačatie odstraňovania vady formou vzdialeného prístupu podľa bodu 4 tejto Prílohy č. 2:

100 eur za každú začatú hodinu omeškania,

1. nedodržanie lehoty na odstránenie vady podľa bodu 3.1 tejto Prílohy č. 2:

100 eur za každú začatú hodinu omeškania,

1. nedodržanie lehoty na odstránenie vady podľa bodu 3.2 tejto Prílohy č. 2:

100 eur za každú začatú hodinu omeškania.

1. Zmluvné strany sa dohodli, že dodávateľ je povinný zabezpečiť minimálnu dostupnosť prevádzky každého ním dodaného MR prístroja podľa tejto Kúpnej zmluvy na úrovni aspoň D = 95 %.

Výpočet parametra D – dostupnosti prevádzky MR prístroja je nasledovná:

(T – V)

D = --------- x 100

T

D – dostupnosť prevádzky MR prístroja v percentách

T – počet prevádzkových hodín za sledované obdobie jedného kalendárneho roka prevádzky MR, počítané ako počet kalendárnych dní v roku vynásobených 24 hodín

V – výpadok prevádzky MR prístroja v hodinách počas sledovaného obdobia jedného kalendárneho roka prevádzky MR, pričom výpadkom prevádzky MR prístroja sa rozumie taký prevádzkový stav MR prístroja, kedy v dôsledku výskytu vady na tomto prístroji je nedostupná alebo chybná funkčnosť jednej alebo viacerých funkcionalít MR prístroja nevyhnutných na jeho používanie dohodnutým spôsobom popísaným v dodanej prevádzkovej dokumentácii, pričom chybná alebo nedostupná funkcionalita má negatívne dopady na činnosť objednávateľa a MR prístroj nie je možné použiť vôbec alebo v požadovanej kvalite, alebo v požadovanom rozsahu.

1. Zmluvné strany sa dohodli, že v prípade nedodržania minimálnej dostupnosti prevádzky MR prístroja uvedenej v bode 8. tejto prílohy, má objednávateľ právo uplatniť nárok na náhradu škody a ušlého príjmu v tomto rozsahu:

Ak D je v danom kalendárnom roku menej ako 95 % vzniká kupujúcemu nárok na náhradu škody a ušlého príjmu vypočítaného dosadením hodnôt do nasledovného vzorca:

N = (DV – DD) x PV x PP,

v ktorom

N je výška nároku na náhradu škody a náhradu ušlého príjmu v eurách,

DD je 5 % počtu dní, počas ktorých môže mať MR prístroj výpadok v kalendárnom roku (t.j. rozdiel medzi 100 % dostupnosťou MR prístroja v roku a povoleným minimálnym parametrom dostupnosti MR prístroja stanoveným na 95 %). Počet dní sa určí vzorcom (5 % z T)/24, pričom T je počet prevádzkových hodín za sledované obdobie jedného kalendárneho roka prevádzky MR prístroja, ktorého bližšia špecifikaácia a popis sú uvedené v bode 8 tejto prílohy č. 2.

DV je počet dní výpadku zariadenia, pričom tento údaj sa vypočíta vzorcom (V/24), pričom V je výpadok prevádzky MR prístroja v hodinách počas sledovaného obdobia jedného kalendárneho roka prevádzky MR, ktorého bližšia špecifikácia a popis sú uvedené v bode 8 tejto prílohy č. 2.

PV je priemerný denný počet výkonov, ktorý sa určí ako počet výkonov, ktoré boli na zariadení urobené a vyúčtované za čas trvania prevádzky zariadenia počas príslušného kalendárneho roka.

PP je priemerná platba za 1 výkon urobený na zariadení v eurách prijatá objednávateľom, ktorá sa určí ako podiel počtu výkonov urobených na zariadení v príslušnom kalendárnom roku a súčtu sumy prijatých platieb za všetky výkony urobené na zariadení v príslušnom kalendárnom roku.

Uplatnenie nároku na náhradu škody a ušlého príjmu sa uplatňuje na základe vyhodnotenia dostupnosti prevádzky MR prístroja vždy za predchádzajúci kalendárny rok trvania tejto Kúpnej zmluvy. Prvým obdobím, za ktoré sa vyhodnocuje dostupnosť prevádzky MR prístroja je obdobie začínajúce kalendárnym dňom nasledujúcim po dni nasadenia MR prístroja do prevádzky a končiace 31. decembrom kalendárneho roka v ktorom bol MR prístroj nasadený do prevádzky. Nasledujúce obdobia vždy začínajú 1. januárom daného kalendárneho roka platnosti tejto Kúpnej zmluvy a končia 31. decembrom daného kalendárneho roka alebo dňom ukončenia platnosti tejto Kúpnej zmluvy ak zmluva skončí platnosť pred 31. decembrom daného kalendárneho roka.

1. Pri vyhodnocovaní nedostupnosti prevádzky MR prístroja sa do nedostupnosti MR prístroja nebude počítať doba, počas ktorej je nedostupnosť spôsobená:
   * nezabezpečením požadovanej súčinnosti a vhodných prevádzkových podmienok zo strany objednávateľa (výpadok elektrickej energie, teroristický útok, vyššia moc, nesprístupnenie MR prístroja bez zbytočného odkladu po príchode servisného technika dodávateľa a pod.),
   * vandalizmom, neoprávneným používaním MR prístroja, jeho používaním v rozpore s návodom na obsluhu a údržbu, v dôsledku vyššej moci
   * čiastkovým výpadkom MR prístroja alebo jeho úplným odstavením spôsobeným konaním zo strany objednávateľa alebo akejkoľvek tretej osoby,
   * odstavením MR prístroja z dôvodu vopred plánovanej prehliadky, údržby alebo profylaktiky, ak túto skutočnosť oznámil dodávateľ objednávateľovi minimálne 10 kalendárnych dní vopred, pričom do doby nedostupnosti MR prístroja sa započíta v tomto prípade len doba nevyhnutná na výkon takejto prehliadky, údržby alebo profylaktiky, maximálne však v dĺžke akú dodávateľ oznámil objednávateľovi pri oznamovaní potreby vykonania takejto prehliadky, údržby alebo profylaktiky a ak takúto dobu dodávateľ neoznámil objednávateľovi vopred tak maximálne doba v dĺžke 5 hodín.

**Príloha č. 3:** **Zoznam servisných stredísk dodávateľa pre potreby plnenia kúpnej zmluvy**

- doplní uchádzač**Príloha č. 4:** **Klientske pracovisko dodávateľa - tzv. „Hotline", „Helpdesk", „Call centrum"**,...

- doplní uchádzač, avšak dodávateľ musí garantovať funkčnosť a prevádzku tohto klientskeho pracoviska 24 hodín denne a 7 dní v týždni.

**Príloha č. 5**

**Zoznam subdodávateľov**

|  |  |  |  |  |
| --- | --- | --- | --- | --- |
| **Por. číslo** | **Označenie subdodávateľa** | **Osoba/osoby oprávnené konať v mene subdodávateľa (meno a priezvisko)** | **Bydlisko osoby oprávnenej konať v mene subdodávateľa** | **Dátum narodenia osoby oprávnenej konať v mene subdodávateľa** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |
| 11. |  |  |  |  |
| 12. |  |  |  |  |
| 13. |  |  |  |  |
| 14. |  |  |  |  |